САЩ вкараха още китайски технологични компании в черен списък | Bloombergtv.bg
Селина Уанг, Bloomberg News, за последните развития около търговския спор между САЩ и Китай
24 юни 2019 | 18:46
САЩ вкараха още пет китайски технологични структури в „черен търговски списък“ само дни преди много важна среща между президента Тръмп и китайския му колега Си Дзинпин. Селина Уанг, Bloomberg, коментира подробности.
"Компаниите, включени в този списък са 4 фирми плюс една изследователска институция. Министерството на търговията на САЩ посочва, че всички те участват в амбициите на Китай за изграждане на суперкомпютри и ги определя за заплаха за националната сигурност", каза Селина Уанг.
Тези последни действия на американското правителство допълнително усложняват шансовете за търговска сделка на фона на предстоящата само след дни среща на Г-20.
Периодът е също интересен, тъй като това не е първи, а втори път, в който Майк Пенс отлага своя реч, която се очакваше да бъде критична относно спазването на правата на човека в Китай.
Всичко това отразява конкуриращите се мнения в администрацията на Тръмп. Една група иска търговската сделка да бъде сключена колкото е възможно най-скоро, а друга група настоява за многостранно противопоставяне спрямо Китай.
Каква е ролята на Huawei в тази картина и кое е последното дело заведено срещу САЩ от китайския гигант, чуйте във видеото.
23 юли 2019 | 20:28